У периоду од 1992. до 2010. Аманпурова је била Си-Ен-Енов главни међународни дописник. Такође је била домаћин дневног Си-Ен-Еновог програма „Аманпур“ (Amanpour) у коме је интервјуисала светски познате политичаре и медијске личности као што су Роберт Мугабе, принцеза Ранија, Ехуд Барак, Хилари Клинтон или Боб Гејтс. Извештавала је са главних светских кризних жаришта, као што су Ирак, Авганистан, Палестина, Иран, Израел, Пакистан, Сомалија, Руанда, Балкан, и САД, током урагана Катрина.